आन्द्रे सुर्ले

आन्द्रे सुर्ले जर्मन पेसेबर फुटबल खेलाडी हुन् जो फुलहाम एफसी र जर्मनी राष्ट्रिय फुटबल टिमका लागि खेल्ने गर्दछन् । १ एफएसभी माइन्ज ०५बाट २००९ मा वरिष्ठ क्लब जीवन सुरू गरेका सुर्ले £६.५ मिलियनमा दुइ वर्षपछी बायर ०४ लिभरकुसेनमा स्थानान्तरण गरिएका थिए । लिभरकुसेनमा उनले गरेको प्रदर्शन चेल्सी लाई उनीप्रति आकर्षण गर्न पुग्दो भयो । चेल्सीले उनलाई £ १,८०,००,००० मा क्लब भित्रायो र १४ नम्बरको जर्सी प्रदान गर्यो । चेल्सीमा अन्य फुटबलरहरूले विश्वास जीतिरहँदा उनी प्राय वैकल्पिक खेलाडी का रूपमा रहेर २०-२५ मिनेट मात्र खेल्न पाउँथे । त्यसैले उनले आफू स्थानान्तरित हुन चाहेको कुरा गाइयँ-गुइयँ सुनिन थाल्यो । करिब डेढ वर्ष चेल्सी मा बिताएर उनी २०१५ को सुरूवातमै बुन्डेसलिगा क्लब भीएफएल उल्फ्सबर्गको बाटो तताउन पुगे । उल्फ्सबर्ग क्लबले उनलाई भित्राउन चेल्सीलाई करिब  £ २२,००,००,००० तिर्नुपर्यो ।

सुर्ले २०१० यता राष्ट्रिय टिमका प्रमुख सदस्यका रूपमा रहेका छन् जसका लागि उनले २० गोल गरिसकेका छन् । उनी जर्मनी राष्ट्रिय फुटबल टिमका सदस्य थिए जुन टोलीले २०१२ यूइएफए यूरो सेमिफाइनल पुगेको थियो भने २०१४ फिफा विश्वकप जितेको थियो । २०१४ फिफा विश्वकप को फाइनल खेलको अतिरिक्त समयको ११३ औँ मिनेटमा उनको क्रसमा मारियो गोट्जेले छातीले नियन्त्रण गरेर प्रहार गरेको भली गोलमा परिणत भएसँगै जर्मनीले चौथो पटक विश्वकप उपाधि जितेको थियो ।

सन्दर्भ सामग्रीहरू

बाह्य कडीहरू



:en:André Schürrle

श्रेणी:जर्मनीका फुटबल खेलाडीहरू
श्रेणी:सन् १९९० मा जन्म
श्रेणी:जीवित मानिसहरू
श्रेणी:बोरुसिया डर्टमन्डका खेलाडीहरू
श्रेणी:बुन्डेसलिगा खेलाडीहरू
श्रेणी:फिफा विश्वकप विजेता खेलाडीहरू